**Erik Anders Burius**, alkujaan *Jonsson* (2. elokuuta 1956 Eskilstuna, Ruotsi – 7. joulukuuta 2004 Tukholma, Ruotsi) oli ruotsalainen aatehistorioitsija ja vuodet 1995–2004 Kuninkaallisen kirjaston käsikirjoitusosaston johtaja. Hänet tunnetaan niin sanottuna "KB-miehenä" hänen varastettuaan ja myytyään kirjaston kokoelmista 20–30 arvokasta kirjaa. 

Burius opiskeli Uppsalan yliopistossa, jossa hän väitteli 1984 aatehistoriasta aiheenaan *Ömhet om friheten – Studier i frihetstidens censurpolitik*. Hän suoritti myös oikeustieteen, kirjastonhoitajan ja kiinteistönvälittäjän tutkinnot. Valmistuttuaan hän työskenteli muun muassa Karoliinisen instituutin kirjastossa. 1980-luvun lopulla hän haki Lundin yliopistosta kirjahistorian professuuria, mutta ei tullut valituksi, vaikka teki nimitysprosessista valituksen. Niinpä hän oli jonkin aikaa juristin uralla, ennen kuin palasi 1995 kirjastoalan tehtäviin Kuninkaallisen kirjaston käsikirjoitusosastolle.

Burius kirjoitti Ruotsin akatemian toimeksiannosta Akatemian Nobel-kirjaston historian.

Kirjassa *Biblioteken, kulturen och den sociala intelligensen* (1995 toim. Lars Höglund) Burius kirjoitti artikkelissaan näkemyksensä, että kaiken kirjastohistoriallisen tutkimuksen ei tarvitse olla tieteellistä sen ankarassa merkityksessä. Sen sijaan Burius tähdensi käytännön kokemuksen merkitystä ja kokoelmien tuntemusta ammatillisessa toiminnassaan.

Sveriges Radio P1:ssä esitettiin vuonna 2009 Buriuksesta Jesper Huorin dokumentti *Bibliotekarien*, joka on saanut palkinnon Stora radiopriset.

Daniel Lind Lagerlöf on vuonna 2010 tehnyt televisiolle draamasarjan *Kirjavaras* (*Bibliotekstjuven*), joka on saanut aiheensa "KB-mieheen" liittyvistä tapahtumista. Sen esittää Suomessa FST huhtikuussa 2011. Ohjaaja luonnehtii sarjaa, että se on "tositapahtumiin perustuva draama", "ei draamadokumentti".

Varkauksien paljastuttua 2004 Burius räjäytti itsensä ja asuntonsa.

Teokset
-------

* *Hundra år i litteraturprisets tjänst* (2002)

Lähteet
-------

1. 1 2  Harri Römpötti Arvoniteiden anastaja yrittää vaihtaa yhteiskuntaluokkaa Helsingin Sanomat 27.4.2011 sivu D 7
2. ↑  Jesper Huor: "Boktjuven som svek alla - och sig själv", Vi-lehti nro 10 2008
3. ↑  Högtidssammankomst 20.12.2002 Svenska Akademien
4. ↑  Mi Brötegård & Clas Karlsson "Äldre boksamlingar på kommunala bibliotek - resurs eller belastning?", Magisteruppsats i biblioteks- och informationsvetenskap. Bibliotekshögskolan (2004:25)
5. ↑  Radiodokumentären *Bibliotekarien* Sveriges Radio P1, 2009
6. ↑  Beryktad boktjuv blir till tv-serie Svenska Dagbladet, 26.5.2010

Aiheesta muualla
----------------

* Ander Burius Libris-tietokannassa (ruotsiksi)
* Café, *Dokument: Sanningen om KB-mannen* (ruotsiksi)
* Karolinska Institutet, *"Bibliotekstjuven" stal även ur KIs boksamlingar* (Arkistoitu – Internet Archive) (ruotsiksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Belgia
* Yhdysvallat
* Ruotsi
* Latvia
* Alankomaat
* Puola
* Portugali
* Vatikaani

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Anders Burius